Διεθνής αναγνώριση του Κοσσυφοπεδίου

Από την διακήρυξη της ανεξαρτησίας του από τη Σερβία (εκδόθηκε στις 17 Φεβρουαρίου 2008), η διεθνής αναγνώριση του Κοσσυφοπεδίου ήταν ανάμεικτη και η διεθνής κοινότητα εξακολουθεί να είναι διχασμένη στο θέμα αυτό. 

Μέχρι τις 4 Σεπτεμβρίου 2020 η Δημοκρατία του Κοσόβου έχει λάβει περισσότερες από 100 διπλωματικές αναγνωρίσεις αυτού ως ανεξάρτητο κράτος, εκ των οποίων οι 24 έχουν αποσυρθεί. Ειδικότερα, 87 από 193 (45,7%) κράτη μέλη των Ηνωμένων Εθνών (ΟΗΕ), 22 από τα 27 (81%) κράτη μέλη της Ευρωπαϊκής Ένωσης (ΕΕ), 27 από 31 (87%) κράτη μέλη του ΝΑΤΟ και 25 από 57 (43,8%) κράτη μέλη του Οργανισμού Ισλαμικής Διάσκεψης (OIC) έχουν αναγνωρίσει το Κοσσυφοπέδιο. Στις χώρες που δεν το έχουν αναγνωρίσει, όπως η Ρωσία και η Κίνα, συγκαταλέγεται και η Ελλάδα (δείτε επίσης Αντίδραση της Ελλάδας στην διακήρυξη της ανεξαρτησίας του Κοσσυφοπεδίου).

Η κυβέρνηση της Σερβίας δεν το αναγνωρίζει ως κυρίαρχο κράτος, αλλά έχει αρχίσει να εξομαλύνει τις σχέσεις με την κυβέρνηση του Κοσσυφοπεδίου, σύμφωνα με τη Συμφωνία των Βρυξελλών (2013). Η διαδικασία σταμάτησε το Νοέμβριο του 2018, όταν το Κοσσυφοπέδιο επέβαλε φόρο κατά 100% στις εισαγωγές σερβικών προϊόντων. Στις 1 Απριλίου 2020 το Κόσοβο απέσυρε το φόρο.Στις 4 Σεπτεμβρίου 2020 η διαδικασία ξανά άρχισε, έπειτα από την συμφωνία Σερβίας-Κοσόβου στις Η.Π.Α.

Θέσεις που έλαβαν κυρίαρχες οντότητες

Κράτη μέλη των Ηνωμένων Εθνών

Απόσυρση αναγνώρισης 
  

Το Υπουργείο Εξωτερικών της Σερβίας ισχυρίζεται ότι υπάρχουν 18 κράτη που απέσυραν την αναγνώριση (Μπουρούντι, Κεντροαφρικανική Δημοκρατία, Κομόρες, Γκάνα, Δομινίκα, Γουινέα-Μπισσάου, Γρενάδα, Λεσότο, Λιβερία, Μαδαγασκάρη, Ναουρού, Παλάου, Παπούα Νέα Γουινέα, Σάο Τομέ και Πρίνσιπε, Νήσοι Σολομώντα, Σουρινάμ και Τόγκο). Το υπουργείο Εξωτερικών του Κοσόβου τα χαρακτήρισε "ψευδείς ειδήσεις" και "Σερβική προπαγάνδα" . Ωστόσο μόνο τρεις από τις προαναφερθείσες χώρες έχουν ασαφή θέση:  

 Στις 21 Νοεμβρίου 2017, το Υπουργείο Εξωτερικών της Γουινέας-Μπισσάου ενημέρωσε το Κόσοβο ότι είχε αποσύρει την αναγνώρισή του. Στις 2 Φεβρουαρίου 2018, το Υπουργείο Εξωτερικών του Κοσόβου δήλωσε ότι είχε λάβει νέα διακοίνωση από τη Γουνέα-Μπισάου η οποία ακύρωνε την προηγούμενη. 
 Τον Ιούνιο του 2018, ύστερα από συνάντηση μεταξύ του υπουργού Εξωτερικών της Λιβερίας Γκμπεζονγκάρ Μίλτον Φίντλεϊ και του υπουργού Εξωτερικών της Σερβίας Ίβιτσα Ντάσιτς, υπήρξε δημοσίευση από το Υπουργείο Εξωτερικών της Λιβερίας η οποία δήλωσε εν μέρει ότι «ακυρώνει την επιστολή αναγνώρισης του Κοσόβου». Λίγες μέρες αργότερα, το Υπουργείο Εξωτερικών της Λιβερίας έγραφε στην επίσημη ιστοσελίδα του ότι θα επιθυμούσε "να αντικρούσει τις αναφορές σε ορισμένα διεθνή και κοινωνικά μέσα ενημέρωσης σχετικά με την ανάκληση διπλωματικών σχέσεων με τη Δημοκρατία του Κοσόβου" και να επιβεβαιώσει τις διμερείς τους σχέσεις.
Το Σάο Τομέ και Πρίνσιπε ποτέ δεν αναγνώρισε επίσημα το Κοσσυφοπέδιο, σύμφωνα με τον πρώην πρόεδρό του Μανουέλ Πίντου ντα Κόστα.

Όσον αφορά το Ομάν, υπάρχουν αντικρουόμενες αναφορές σχετικά με την αναγνώριση ή όχι.  Το Φεβρουάριο του 2011, το Κόσοβο ανακοίνωσε ότι έλαβε ένα σημείωμα από το Ομάν το οποίο δήλωσε ότι "θα καλωσορίσει την προσχώρηση του Κοσσυφοπεδίου στα Ηνωμένα Έθνη καθώς και σε άλλους διεθνείς και περιφερειακούς οργανισμούς" και ότι οι δύο χώρες είχαν συνάψει διπλωματικές σχέσεις. Ωστόσο το Σεπτέμβριο του 2011, ο αναπληρωτής υπουργός Εξωτερικών του Κοσόβου Πετρίτ Σελιμί δήλωσε ότι «το Ομάν ποτέ δεν μας αναγνώρισε». Αργότερα εκείνο το μήνα, το Υπουργείο Εξωτερικών του Κοσόβου ανακοίνωσε ότι ο υπουργός Εξωτερικών του Ομάν Γιουσούφ μπιν Αλαβί μπιν Αμπντουλάχ τους είχε ενημερώσει για την αναγνώριση του Κοσόβου από τη χώρα του. Αντίθετα ο επιτετραμμένος του Κοσόβου στη Σαουδική Αραβία, το 2012 αναφέρθηκε λέγοντας ότι το Ομάν δεν έχει αναγνωρίσει το Κοσσυφοπέδιο.

Άλλα κράτη και οντότητες

Παραπομπές

Ανεξαρτησία του Κοσσυφοπεδίου
Πολιτική του Κοσσυφοπεδίου
Κοσσυφοπεδιο